CELEX: 32014R1353
Language: hu
Date: 2014-12-15 00:00:00
Title: A Bizottság 1353/2014/EU végrehajtási rendelete ( 2014. december 15. ) az adózás területén történő közigazgatási együttműködésről szóló 2011/16/EU tanácsi irányelv bizonyos rendelkezéseinek végrehajtására vonatkozó részletes szabályok megállapításáról szóló 1156/2012/EU végrehajtási rendelet módosításáról

19.12.2014   
            
            
               HU
            
            
               Az Európai Unió Hivatalos Lapja
            
            
               L 365/70
            
         A BIZOTTSÁG 1353/2014/EU VÉGREHAJTÁSI RENDELETE
   (2014. december 15.)
   az adózás területén történő közigazgatási együttműködésről szóló 2011/16/EU tanácsi irányelv bizonyos rendelkezéseinek végrehajtására vonatkozó részletes szabályok megállapításáról szóló 1156/2012/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az adózás területén történő közigazgatási együttműködésről és a 77/799/EGK irányelv hatályon kívül helyezéséről szóló, 2011. február 15-i 2011/16/EU tanácsi irányelvre (1) és különösen annak 20. cikke (4) bekezdésére,
   mivel:
   
               (1)
            
            
               A 2011/16/EU irányelv előírja, hogy az adózás területén folytatott információcsere során formanyomtatványokat és számítógépes formátumokat kell alkalmazni.
            
         
               (2)
            
            
               A megkeresésre történő információcsere, a spontán információcsere, az értesítések és az információkról adott visszajelzés során használt formanyomtatványoknak meg kell felelniük az 1156/2012/EU bizottsági végrehajtási rendelet (2) I–IV. mellékletében foglaltaknak.
            
         
               (3)
            
            
               Számítógépes formátumot kell használni az egyes meghatározott jövedelem- és tőkekategóriákra vonatkozó kötelező automatikus információcsere esetében, mely a 2003/48/EK tanácsi irányelv (3) 9. cikke szerinti meglévő számítógépes formátumon alapszik.
            
         
               (4)
            
            
               Az 1156/2012/EU rendeletet ennek megfelelően módosítani kell.
            
         
               (5)
            
            
               A módosításokat 2015. január 1-jétől kell alkalmazni, mivel a 2011/16/EU irányelv 29. cikkének (1) bekezdése szerint az irányelv kötelező automatikus információcserére vonatkozó 8. cikkének teljesítéséhez szükséges törvényi, rendeleti és közigazgatási rendelkezéseket a tagállamok e naptól léptetik hatályba.
            
         
               (6)
            
            
               Az e rendeletben előirányzott intézkedések összhangban állnak az adóügyi közigazgatási együttműködéssel foglalkozó bizottság véleményével,
            
         ELFOGADTA EZT A RENDELETET:
   1. cikk
   Az 1156/2012/EU rendelet a következőképpen módosul:
   
               1.
            
            
               A szöveg a következő 1a. cikkel egészül ki:
               „1a. cikk
               A 2011/16/EU irányelv 8. cikke (1) bekezdése alapján történő kötelező automatikus információcsere során használandó számítógépes formátum megfelel az e rendelet V. mellékletében foglaltaknak.”
            
         
               2.
            
            
               Az 1156/2012/EU rendelet az e rendelet mellékletében foglaltak szerinti V. melléklettel egészül ki.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ez a rendelet 2015. január 1-jétől alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 15-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 64., 2011.3.11., 1. o.
   
   
      (2)  A Bizottság 2012. december 6-i 1156/2012/EU végrehajtási rendelete az adózás területén történő közigazgatási együttműködésről szóló 2011/16/EU tanácsi irányelv bizonyos rendelkezéseinek végrehajtására vonatkozó részletes szabályok megállapításáról (HL L 335., 2012.12.7., 42. o.).
   
      (3)  A Tanács 2003. június 3-i 2003/48/EK irányelve a megtakarításokból származó kamatjövedelem adóztatásáról (HL L 157., 2003.6.26., 38. o.).
   
      MELLÉKLET
      
         
            „V. MELLÉKLET
            Az 1a. cikkben említett számítógépes formátum
            A 2011/16/EU irányelv 8. cikke alapján történő kötelező automatikus információcsere során használt számítógépes formátum megfelel a következő faszerkezetnek, és tartalmazza a következő elemcsoportokat (1):
            
                        a)
                     
                     
                        az általános üzenet tekintetében:
                        
                  
                        b)
                     
                     
                        munkaviszonyból származó jövedelemre és vezető tisztségviselők tiszteletdíjára vonatkozó információközlés üzenettörzse esetében:
                        
                  
                        c)
                     
                     
                        a nyugdíjakra vonatkozó információközlés üzenettörzse esetében:
                        
                  
                        d)
                     
                     
                        az életbiztosítási termékekre vonatkozó információközlés üzenettörzse esetében:
                        
                  
                        e)
                     
                     
                        ingatlan tulajdonjogára és ingatlanból származó jövedelemre vonatkozó információközlés üzenettörzse esetében:
                        
                  
                        f)
                     
                     
                        azon kategóriák üzenettörzse esetében, amelyek vonatkozásában nincs szükség információközlésre:
                        
                  
                        g)
                     
                     
                        valamely specifikus kategóriára vonatkozó információközlés nyugtázásának üzenettörzse esetében:
                         ”
                  
      
      
         (1)  Egy adott eset vonatkozásában mindamellett csak a ténylegesen rendelkezésre álló és alkalmazandó mezőket kell megjeleníteni a számítógépes formátumban.